BAT 
og Lyn-Nedslag finde hyppig Sted; Regnmængden, der 
i en kort Tid kommer ned, kan være saa overordentlig, 
at Regnmaalere, som i vort Klima aldrig ville blive fyldte 
i et helt Døgn, her blive ubrugelige, fordi de fyldes i faa 
Timer.”) Det er vist bekjendt, at ogsaa Uvejrene tid- 
ligere indfandt sig med en overordentlig Regelmæssighed, 
næsten til et bestemt Klokkeslet paa Dagen; vi behøve 
blot at gaa nogle Åartier tilbage, da have vi den Periode, 
i hvilken man t. Ex. i Rio Janeiro, naar man aftalte et 
eller andet Lystparti eller desl., bestemte, om det skulde 
være før eller efter Regnen, der i Regelen kom Kl. 4—5. 
Nu er dette aldeles forandret; der er ogsaa her kommen 
Uorden i Naturens Gang, og som vi senere skulle se, 
nærmest foranlediget ved Menneskets Indgriben. Før Uvej- 
rene er Temperaturen næsten altid trykkende hed; men 
selve Regnskyllene ere derimod kolde nok, og det er 
ikke uden Fare at være udsat for et brasiliansk Uvejrs 
hele Voldsomhed. Har man først hele Formiddagen været 
udsat for den brændende Sols Straaler, og da, varm og 
svedig, bliver overfalden af et Uvejr, mod hvilket man intet 
Sted finder Ly, skal der en god Konstitution til, naar 
man ikke skal blive syg, idet man i faa Sekunder er 
gjennemblødt ind til Skindet af den isnende kolde Regn, 
der bringer En til at ryste af Kuldegysninger over hele 
Kroppen. ”) 
”) Dr. P. V. Lund har i Novo Friburgo seet + af den Regnmængde, 
der i Danmark falder i Løbet af et Aar, komme ned i Løbet af 
6 Timer. 
) I de tempererede og kolde Lande er det især Frosten, der spræn- 
ger og nedbryder Klipperne; under Troperne synes det Samme at 
udføres af Regnen og Solen, som afvexlende afkjøle og opvarme 
Stenmasserne. 
